62019CJ0868_INF
Απόφαση του Δικαστηρίου (έβδομο τμήμα) της 15ης Απριλίου 2021 –Finanzamt für Körperschaften Berlin
(Υπόθεση C‑868/19) (
1
)
«Προδικαστική παραπομπή – Φόρος προστιθέμενης αξίας (ΦΠΑ) – Οδηγία 2006/112/ΕΚ – Άρθρο 9 – Υποκείμενοι στον φόρο – Άρθρο 11 – Δυνατότητα των κρατών μελών να εκλαμβάνουν ως ενιαίο υποκείμενο στον φόρο οικονομικούς φορείς οι οποίοι είναι μεν ανεξάρτητοι μεταξύ τους από νομική άποψη, συνδέονται όμως στενά από χρηματοδοτικής, οικονομικής και οργανωτικής άποψης (“όμιλος ΦΠΑ”) – Έννοια της “στενής σύνδεσης από χρηματοδοτικής άποψης” – Εθνική ρύθμιση βάσει της οποίας αποκλείεται η δυνατότητα να είναι μέλος ομίλου ΦΠΑ προσωπική εταιρία στην οποία εκτός από τη δεσπόζουσα εταιρία είναι εταίροι και πρόσωπα που δεν είναι ενσωματωμένα από χρηματοδοτική άποψη στη δεσπόζουσα εταιρία – Ασφάλεια δικαίου – Μέτρα πρόληψης της φοροδιαφυγής και της φοροαποφυγής – Αναλογικότητα – Ουδετερότητα του ΦΠΑ»
1.
Εναρμόνιση των φορολογικών νομοθεσιών – Κοινό σύστημα φόρου προστιθέμενης αξίας – Υποκείμενοι στον φόρο – Έννοια – Άρθρο 11, πρώτο εδάφιο, της οδηγίας 2006/112 – Άμεσο αποτέλεσμα – Δεν υφίσταται
(Οδηγία 2006/112 του Συμβουλίου, άρθρο 11, εδ. 1)
(βλ. σκέψη 43)
2.
Εναρμόνιση των φορολογικών νομοθεσιών – Κοινό σύστημα φόρου προστιθέμενης αξίας – Υποκείμενοι στον φόρο – Έννοια – Δυνατότητα των κρατών μελών να εκλαμβάνουν ως ενιαίο υποκείμενο στον φόρο φορείς που συνδέονται στενά μεταξύ τους – Εθνική ρύθμιση βάσει της οποίας η δυνατότητα προσωπικής εταιρίας να δημιουργήσει, μαζί με την επιχείρηση της δεσπόζουσας εταιρίας, όμιλο προσώπων που μπορεί να εκληφθεί ως ενιαίο υποκείμενο στον φόρο εξαρτάται από την ενσωμάτωση, από χρηματοδοτικής άποψης, των εταίρων της στην εν λόγω επιχείρηση – Δεν επιτρέπεται υπό το πρίσμα των αρχών της ασφάλειας δικαίου, της αναλογικότητας και της φορολογικής ουδετερότητας
(Οδηγία 2006/112 του Συμβουλίου, άρθρο 11)
(βλ. σκέψεις 45-55, 57, 58, 61, 63 – 65, 68 και διατακτ.)
Διατακτικό
Το άρθρο 11 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, ερμηνευόμενο υπό το πρίσμα των αρχών της ασφάλειας δικαίου, της αναλογικότητας και της φορολογικής ουδετερότητας, έχει την έννοια ότι αντιτίθεται σε εθνική ρύθμιση που εξαρτά τη δυνατότητα προσωπικής εταιρίας να σχηματίσει μαζί με τη δεσπόζουσα εταιρία όμιλο προσώπων που μπορεί να εκληφθεί ως ενιαίο υποκείμενο στον φόρο προστιθέμενης αξίας από την προϋπόθεση ότι οι εταίροι της προσωπικής εταιρίας, πέραν της δεσπόζουσας εταιρίας, είναι πρόσωπα που είναι ενσωματωμένα από χρηματοδοτικής άποψης στην εν λόγω δεσπόζουσα εταιρία.
(
1
)	ΕΕ C 77 της 9.3.2020.